के छीनें जानें के भय से धर्मांतरण की शरण ले ली थी. इन सभी के लिए भारत के प्रत्येक निवासी के ह्रदय में न केवल प्रेम होना चाहिए अपितु ये लोग शनैः शनैः इस भूमि की मुख्यधारा में सम्मिलित होते चले जाएँ ऐसा पवित्र भाव भी होना चाहिए. “हिंदुत्व” शब्द सम्भाव के व्यवहार की घोषणा करता हुआ एक महाशब्द है जो कि समूचे विश्व के धर्मावलम्बियों मात्र के प्रति नहीं अपितु जीव जंतुओं, पर्वतों, नदियों, वनस्पति व थल, नभ, जल के अथाह विस्तार के प्रति पूज्य व पाल्य भाव को सतत विस्तार देता है.